Eyethu-aandeleskema / Nedbank - Stormfront
Eyethu-aandeleskema / Nedbank
08-31-2005, 02:32 PM #1
This was posted in another public forum:
Geagte Mnr Soekoe
Baie dankie vir u antwoord. Dit bevat egter heelwat inligting rondom die
Eyethu-aandeleskema, maar ongelukkig beantwoord dit geensins die kernvraag van my oorspronklike epos nie.
Ek sal die vraag waarop ek 'n antwoord verlang hieronder herhaal, ingeval dit
moontlik nie duidelik was uit my oorspronklike skrywe nie. Dit is eintlik 'n
baie eenvoudige vraag:
Hoe definieër Nedbank 'n swart, kleurling of 'n blanke persoon vir die
doeleindes van deelname aan die aandeleskema, gegewe dat die apartheidsera se Bevolkingsregistrasiewet van 1950 nie meer van toepassing is nie, en dat daarabsoluut geen wetlike gronde is waarop Suid-Afrikaanse burgers se ras geklassifiseer kan word nie?
As ek hipoteties by 'n Nedbank-tak sou instap en sê ek is 'n swart of gekleurde persoon en derhalwe mag ek deelneem aan Eyethu, hoe bepaal u organisasie of dit wel die geval is en of ek die waarheid praat oor my ras?
Ek sien uit na u spoedige antwoord op die spesifieke vraag hierbo.
From: Soekoe, L. (Lyonel) [mailto:[email protected]]
Sent: Wednesday 31 August 2005 10:09
Subject: RE: Eyethu-aandeleskema / Nedbank
Geagte Mnr. Barnard
Ek verwys na u mededeling wat 22 Augustus 2005 gedateer is en deur ons onder die verwysing CCT116023 opgeteken is.
As 'n verantwoordelike Suid-Afrikaanse korporatiewe burger erken Nedbank die
geskiedenis van ons land, en in ons poging om die ongelykhede van die verlede
reg te stel, neem ons deel aan 'n bedryfswye transformasie-inisiatief wat deur
die Handves vir die Finansiële Sektor gereël word. Die kleinhandelskema van die Nedbank Eyethu-eienaarskapplan is deel van ons bydrae tot Suid-Afrika se
Eyethu is 'n Nguni-frase wat "ons s'n" beteken en dit is ook vir ons, by Nedbank, 'n bevestiging van gedeelde eienaarskap.
Die skema steun ons besigheidstrategie direk en sal Nedbank help om aan die
doelstellings van die Handves vir die Finansiële Sektor (HFS) rakende
eienaarskap te voldoen. Die HFS is 'n kode wat deur die finansiële bedryf
gedefinieer word ten einde die transformasiedoelwitte op die verskillende
gebiede van die bedryf te bereik. Die aandeleskema is 'n komponent van Nedbank se transaksie vir swart ekonomiese bemagtiging (SEB), wat op die
eienaarskapkwessie in die HFS toegespits is.
Nedbank het nog altyd 'n stewige verbintenis teenoor al ons kliënte gehad, swart sowel as blank. Die Kleinhandelskema sal geensins die dienspeile of produkte van enige van ons kliënte raak nie. Breed gebaseerde transformasie is deel van ons strategie en Nedbank is tot die transformasie van ons land verbind. Deur aan ons swart kliënte aandele in die groep te bied toon ons ons verbintenis om ons kliëntbasis te verbreed en verder as transformasie te gaan, terwyl ons terselfdertyd ons kliëntbasis verbreed. Nedbank se sakedoelstellings word ook bereik, aangesien aandele op 'n aansporingsgrondslag aangebied word. Die skema is bedoel om kliënte van Nedbank te bevoordeel en vir bestaande Nedbank-aandeelhouers waarde te skep. Dié benadering stel ons in staat om in albei hierdie behoeftes te voorsien.
Ons glo dat ons sosiaal verantwoordelik is deurdat ons aan voorheen
agtergeblewenes opwaartse finansiële potensiaal bied in ruil vir hulle
ondersteuning as ons kliënte. Ons maak hulle direkte belanghebbers in Nedbank se sukses. Verder glo ons dat ons 'n beleggingsklas binne bereik plaas van baie kliënte wat in die verlede nie die geleentheid gehad het om daartoe toegang te verkry nie, en ons ingeboude kapitaalbeskerming is eintlik 'n vorm van sosiale verantwoordelikheid teenoor hierdie kliënte.
Die Eyethu-eienaarskapplan - Kleinhandelskliëntskema bied kliënte:
· 'n Geleentheid om in die Nedbank Groep Beperk-transaksie vir swart ekonomiese bemagtiging (SEB) te deel,
· 'n Geleentheid om gewone Nedbank Groep Beperk-aandele met die enkelbedragopsie, die lopende koopopsie of 'n kombinasie van albei opsies te verkry,
· Mits kliënte nie gediskwalifiseer word nie, kwalifisering vir 'n bonusaandeel vir elke drie aandele wat aan die einde van die vereiste tydperk van 36 maande gehou word,
· Mits kliënte nie gediskwalifiseer word nie, kapitaalbeskerming indien die waarde van gekoopte aandele en bonusaandele minder is as die kapitaal wat belê is,
· Dividende op die aandele wat kliënte gekoop het, vanaf die datum waarop
daarvoor betaal word, tot die datum waarop dit aan kliënte gelewer word,
· Regte om in korporatiewe aksies te deel.
Ek vertrou dat hierdie verduideliking van die situasie u besorgdheid uit die weg
ruim. Indien u in toekomstige korrespondensie na hierdie aangeleentheid wil
verwys, gebruik asseblief bogenoemde verwysingsnommer, aangesien dit ons sal help om al die inligting wat met die aangeleentheid verband hou, vinnig te vind.
Nedbank Client Advocate Unit
'Nedbank share plan racist' Hektor SA General Forum 7 09-26-2005 05:45 AM
Page generated in 1.06215 seconds with 11 queries